**Toamnă fără sfârșit**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamnă fără sfârşit

Tu mă asculți tăcut ca prima dată,

Miroase a toamnă şi-a ploaie uneori,

Îmi spui că pleci cu fruntea aplecată

Şi îmi oferi un braț imens de flori...

Îmi spui să uit tot ce-am trăit şi poate

Ai să mai vii în treacăt pe la mine.

Miros parfumul florilor udate

Şi-adorm visând că eşti aici cu mine!

Cântecul ramurilor goale mă răneşte,

În fiecare seară se-ascunde în fereastră

De parcă universul se topeşte

Tot lăcrimând prin florile din glastră,

De parcă primăvară a uitat să vină

Făcându-mi semn din vise nesfârşite,

Eu am rămas închisă-ntr-o vitrină

Înconjurată de frunze-ngălbenite!

Cât de uşor se zbat copaci-n floare

Curgând pe-aleea plină de durere,

Topindu-se sub razele de soare

Precum o aripă de fluture ce piere...